A Bizottság határozata

(2002. március 25.)

a televíziókra vonatkozó közösségi ökocímke odaítélésével kapcsolatos ökológiai kritériumok meghatározásáról

(az értesítés a C(2002) 1142. számú dokumentummal történt)

(EGT vonatkozású szöveg)

(2002/255/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre [1] és különösen annak 4. cikkére és 6. cikkének (1) bekezdésére,

mivel:

(1) Az 1980/2000/EK rendelet szerint az ökocímkét olyan terméknek lehet odaítélni, amelynek tulajdonságai környezetvédelmi szempontból jelentős javulást tesznek lehetővé.

(2) Az 1980/2000/EK rendelet előírja, hogy az ökocímke sajátos kritériumait termékcsoportonként kell megállapítani.

(3) Az e határozatban előírt intézkedések az 1980/2000/EK rendelet 13. cikkével létrehozott, az Európai Unió ökocímke bizottsága által kidolgozott kritériumtervezeteken alapulnak.

(4) Az e határozatban előírt intézkedések összhangban vannak az 1980/2000/EK rendelet 17. cikkével létrehozott bizottság véleményével,

ELFOGADTA EZT A HATÁROZATOT:

1. cikk

Az 1980/2000/EK rendeletnek megfelelően, ahhoz hogy elnyerje a közösségi ökocímkét, egy televíziónak az e határozat 2. cikkében meghatározott termékcsoportba kell tartoznia, és meg kell felelnie a mellékletben megállapított kritériumoknak.

2. cikk

A "televíziók" termékcsoport az alábbiakat foglalja magában:

"Elektromos hálózatról táplált elektronikus készülékek, amelyeket műholdon, kábelen vagy antennán keresztül sugárzott analóg vagy digitális TV-adásjelek vételére, dekódolására és megjelenítésére terveztek, és amelyek képernyőjének mérete 10 hüvelyk (25 cm) vagy ennél nagyobb."

3. cikk

Adminisztrációs célokra a televíziókhoz rendelt kódszám "022".

4. cikk

Ezt a határozatot 2002. április 1-jétől 2005. március 31-ig kell alkalmazni. Ha 2005. március 31-ig nem fogadnak el módosított kritériumokat, ezt a határozatot 2006. március 31-ig kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 2002. március 25-én.

a Bizottság részéről

Margot Wallström

a Bizottság tagja

[1] HL L 237., 2000.9.21., 1. o.

--------------------------------------------------

MELLÉKLET

KERETRENDSZER

A kritériumok céljai

A kritériumok célja különösen a következők előmozdítása:

- az energia használatával kapcsolatos környezeti károk vagy kockázatok (globális felmelegedés, savasodás, nem megújuló erőforrások kimerülése) csökkentése az energiafogyasztás csökkentésével,

- a természeti erőforrások használatával kapcsolatos környezeti károk csökkentése a televízió újrahasználatának, újrafeldolgozhatóságának és karbantarthatóságának ösztönzésével,

- a veszélyes anyagok használatával kapcsolatos környezeti károk vagy kockázatok csökkentése az ilyen anyagok használatának csökkentésével.

A kritériumok ösztönöznek a legjobb gyakorlat (környezeti szempontból optimális használat) alkalmazására, és növelik a fogyasztók környezettudatosságát. Ezen kívül a műanyag alkatrészek feliratozása azok újrafeldolgozására ösztönöz.

A kritériumokat olyan szinteken határozzák meg, amelyek ösztönzik a kis környezeti hatású televíziók címkézését.

Értékelési és igazolási követelmények

Minden egyes kritériumra vonatkozóan megállapították az értékelési és igazolási követelményeket.

Megfelelő esetben az egyes kritériumoknál megjelölt vizsgálati módszerektől eltérő vizsgálati módszerek is használhatók, ha a kérelmet elbíráló illetékes szerv elfogadja azok egyenértékűségét.

Ahol lehetséges, a vizsgálatot megfelelően akkreditált laboratóriumoknak vagy olyan laboratóriumoknak kell végezniük, amelyek megfelelnek az EN ISO 17025 szabványban leírt követelményeknek, és alkalmasak a megfelelő vizsgálatok elvégzésére.

Adott esetben az illetékes szervek igazoló dokumentációt kérhetnek, és független ellenőrzéseket végezhetnek.

Az illetékes szervek számára ajánlott, hogy figyelembe vegyék az elismert környezetvédelmi vezetési rendszerek, például az EMAS vagy az ISO 14001 megvalósítását a kérelmek elbírálásánál, illetve az e mellékletben szereplő kritériumoknak történő megfelelés folyamatos ellenőrzésénél. (Megjegyzés: ilyen környezetvédelmi vezetési rendszerek megvalósítása nem követelmény.)

KRITÉRIUMOK

1. Energiatakarékosság

a) A televíziónak (a továbbiakban: termék) rendelkeznie kell egy, a televízió elején elhelyezett és jól látható kikapcsoló gombbal.

b) A televízió passzív [1] készenléti állapotában a teljesítményfelvétel legfeljebb 1,0 watt lehet.

c) Beépített digitális vevővel/dekódolóval rendelkező televíziók esetében a televízió aktív készenléti állapotában a teljesítményfelvétel [2] legfeljebb 9,0 watt lehet.

d) ahol:

A televíziónak az azonos képernyőformátumú televíziók alapesetben történő fogyasztása 65 %-ánál kisebb, bekapcsolt állapot melletti energiahatékonysági mutatóval (EHMbe) kell rendelkeznie. Az EHMbe bekapcsolt állapot melletti energiahatékonysági mutató az alábbi egyenletből határozható meg:

EHM

= P

/P

Pbe a televízió mért energiafogyasztása bekapcsolt állapotban;

Pbe, ae a televízió energiafogyasztása alapesetben, bekapcsolt állapotban. Ennek kiszámítása a következő képlet használatával történik:

+++++ TIFF +++++

ahol:

- számjegy egyenlő 1-gyel, ha a televízió digitális feldolgozást alkalmaz képfelbontáshoz, 0, ha nem rendelkezik ilyen felbontással,

- a formátum 0,80 szokásos képernyő (4:3 képarány) és 0,87 széles képernyő (16:9 képarány) esetében,

- képernyőméret a képernyő átlója cm-ben,

- képernyőfelület a képernyő felülete dm2 – ben, azaz egyenlő a képernyőméret ×képernyőméret × 0,48/100 szokásos képernyő (4:3 képarány) és képernyőméret × képernyőméret × 0,427/100 széles képernyő (16:9 képarány) esetében,

- bdd egyenlő 1-gyel, ha a TV a digitális adásjelekhez rendelkezik beépített digitális dekódolóval, egyébként egyenlő 0-val.

Értékelés és igazolás:

A kérelmezőnek vizsgálati jelentést kell készítenie, amelyben kijelenti, hogy az EN 50301 szabványban leírt eljárások (tévéműsor-vevő készülékeken végrehajtandó mérés módszerei) alkalmazásával ezek közül az üzemmódok közül mindegyikben megmérték a teljesítményfelvételt. A jelentésnek meg kell jelölnie a minden egyes módban mért teljesítményfelvételt, a számított fogyasztást az alapeset bekapcsolt állapotában és a bekapcsolt állapotban mért fogyasztást az alapeset százalékában számítva.

2. Az élettartam meghosszabbítása

A gyártónak jótállást kell vállalnia annak biztosítására, hogy a televízió legalább 2 évig működni fog. Ez a jótállás a vevőnek történő leszállítás időpontjától érvényes.

A kompatibilis elektronikus tartalékalkatrészek beszerezhetőségét a gyártás megszűnésétől számított 7 évig kell biztosítani.

Értékelés és igazolás:

A kérelmező kijelenti, hogy a termék megfelel ezeknek a követelményeknek.

3. Visszavétel és újrafeldolgozás

A gyártónak fel kell ajánlania, hogy újrafeldolgozás céljából díjmentesen visszaveszi a terméket, illetve valamennyi kicserélt alkatrészt, kivéve a felhasználók által beszennyezett tételeket.

Ezen kívül a terméknek meg kell felelnie a következő kritériumoknak:

a) a gyártónak ellenőriznie kell a rendszeregység szétszerelését, és szétszerelési jelentést kell készítenie, amelyet kérésre harmadik fél rendelkezésére kell bocsátania. A jelentésnek többek között igazolnia kell, hogy a csatlakozások:

- könnyen megtalálhatóak és hozzáférhetőek,

- a lehető legnagyobb mértékben szabványosítottak,

- a széles körben beszerezhető eszközökkel hozzáférhetők;

b) a nem kompatibilis és veszélyes anyagoknak elkülöníthetők;

c) a házban és a vázon található műanyag és fém anyagok 90 térfogatszázaléka technikailag újrafeldolgozható;

d) a katódsugárcsőben használt üveg 90 tömegszázaléka technikailag újrafeldolgozható;

e) amennyibencímkékre van szükség, azok könnyen leválaszthatók vagy leválaszthatatlanok;

f) a műanyag részek:

- nem tartalmaznak szándékosan hozzáadott ólmot vagy kadmiumot,

- egyetlen polimerből vagy kompatibilis polimerből állnak, kivéve a borítást, amely legfeljebb kétféle elkülöníthető polimerből állhat,

- nem tartalmaznak elkülöníthetetlen fémalkaltrészeket;

g) a 25 grammnál nehezebb műanyag alkatrészek:

- nem tartalmazhatják az alábbi gyulladásgátló anyagokat:

Megnevezés | CAS-szám |

dekabróm-difenil | 13654–09–6 |

monobróm-difenil-éter | 101–55–3 |

dibróm-difenil-éter | 2050–47–7 |

tribróm-difenil-éter | 49690–94–0 |

tetrabróm-difenil-éter | 40088–47–9 |

pentabróm-difenil-éter | 32534–81–9 |

hexabróm-difenil-éter | 36483–60–0 |

heptabróm-difenil-éter | 68928–80–3 |

oktabróm-difenil-éter | 32536–52–0 |

nonabróm-difenil-éter | 63936–56–1 |

dekabróm-difenil-éter | 1163–19–5 |

klórparaffinok 10-13 szénatomos lánchosszal, a klórtartalom 50 súlyszázaléknál nagyobb | 85535–84–8 |

- nem tartalmaznak olyan gyulladásgátló anyagokat vagy olyan anyagokat tartalmazó készítményeket, amelyeket a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvben és annak későbbi módosításaiban meghatározott R45 (rákot okozhat), R46 (örökölhető genetikai károsodást okozhat), R50 (vízi szervezetekre rendkívül mérgező), R51 (vízi szervezetekre mérgező), R52 (vízi szervezetekre káros), R53 (a vízi környezetben hosszan tartó károsodást okozhat), R60 (a termékenységet csökkentheti) vagy R61 (károsíthatja a magzatot), kockázati kategóriák bármelyike közé soroltak, illetve [3] a kérelem benyújtása idején ezek közé sorolhatók,

- az ISO 11469 szabványnak megfelelően állandó jelöléssel rendelkeznek az anyaguk azonosítására. Ez a követelmény nem vonatkozik az extrudált műanyagokra és a síkképernyős kijelzők fényvezetőire.

Értékelés és igazolás:

A kérelmezőnek és/vagy beszállítójának (beszállítóinak) nyilatkoznia (nyilatkozniuk) kell arról, hogy a termék megfelel ezeknek a követelményeknek. A kérelmezőnek be kell nyújtania a szétszerelési jelentés egy példányát a kérelmet értékelő illetékes szervhez.

4. Használati utasítás

A terméket használati utasítással együtt kell értékesíteni, amely tanácsot ad a megfelelő környezetbarát használatra vonatkozóan és különösen:

a) tájékoztatást ad arról, hogy a televíziót ki kell kapcsolni a televízión lévő kikapcsoló gomb segítségével, ha egy ideig nem fogják nézni, mivel ez csökkenti az energiafogyasztást;

b) tájékoztatást ad arról, hogy a termék készenléti állapotban villamos energiát fogyaszt, és e fogyasztás hogyan minimalizálható;

c) tájékoztatást ad arról, hogy a használat során elfogyasztott energia jelentősen csökkenthető a kép fényerőszintjének csökkentésével, és hogy ez csökkenti a teljes üzemeltetési költséget;

d) tájékoztatást ad a jótállásról és a tartalékalkatrészek beszerezhetőségéről;

e) tájékoztatást ad arról, hogy a terméket úgy tervezték, hogy lehetővé váljon a megfelelő újrafeldolgozás, és ezért nem szabad kidobni;

f) tanácsot ad arról, hogyan élhet a fogyasztó a gyártó visszavételi ajánlatával;

g) tájékoztatást ad arról, hogy a termék megkapta a közösségi ökocímkét, kiegészítve a címke jelentésének rövid magyarázatával, megjelölve, hogy az ökocímkéről bővebb tájékoztatás a következő weboldalon található: http://europa.eu.int/comm/environmental/ecolabel.

Értékelés és igazolás:

A kérelmezőnek ki kell jelentenie, hogy a termék megfelel ezeknek a követelményeknek, és a használati utasítás egy példányát be kell nyújtania a kérelmet elbíráló illetékes szervhez.

5. Környezetvédelmi nyilatkozat

A termékhez környezetvédelmi nyilatkozatot kell mellékelni és annak a felhasználó rendelkezésére kell állnia. Ennek a dokumentumnak meg kell felelnie az ECMA 70-es "Product-related environmental attributes" ("Termékkel kapcsolatos környezetvédelmi jellemzők") című műszaki jelentésének.

Értékelés és igazolás:

A kérelmezőnek ki kell jelentenie, hogy a termék megfelel ezeknek a követelményeknek, és be kell nyújtania a környezetvédelmi nyilatkozat egy példányát a kérelmet elbíráló illetékes szervhez.

6. Az ökocímkén feltüntetett információ

Az ökocímke második rovatában az alábbi szövegnek kell szerepelnie:

- Nagy energiahatékonyság

- Az újrahasznosítást elősegítő kialakítás.

Értékelés és igazolás:

A kérelmezőnek ki kell jelentenie, hogy a termék megfelel ennek a követelménynek, és át kell adnia az ökocímke egy másolatát olyan formában, ahogyan az a csomagoláson és/vagy terméken és/vagy a kísérő dokumentációban megjelenik.

[1] Passzív készenléti állapot: A TV csatlakoztatva van tápforráshoz, sem hangot, sem képet nem hoz létre, és a "ki", az "aktív készenléti állapot" vagy a "be" módba kapcsolásra várakozik egy közvetlen vagy egy közvetett – például a távirányítóból érkező – jel vételével.

[2] Aktív készenléti állapot: A TV csatlakoztatva van tápforráshoz, sem hangot, sem képet nem hoz létre és külső forrással adatcserét folytat/külső forrásból adatokat vesz.

[3] HL L 196., 1967.8.16., 1. o.

--------------------------------------------------